《元宵》
明代·程通

禁城阊阖九重开，歌舞諠哗六市来。人物英雄龙虎地，笙箫清彻凤凰台。

喜看午夜十分月，不动春风半点埃。坐对良宵无限兴，侍臣频进紫霞杯。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。